Alexander Episcopus servus servorum Dei, venerabili fratri Cabilonensi Episcopo,  dilecto filio Abbati de Firmitate, salutem  apostolicam benedictionem. Ad aures nostras dilecti filii nostri Trenorchiensis Abbatis querela pervenit, quòd Milites de Chabanes portum eorum per violentiam detinent,  Arduinus de la Sala,  Guido Ruffus duobus monachis ejus equitaturas suas violentâ manu non dubitarunt auferre. Accedit ad hæc, quòd R. de Lent villam præscripti monasterii de Chapiz per violentiam occupavit,  eam memorato Abbati reddere contradicit. Quoniam igitur nobis imminet ipsius monasterii curâ defendere,  ab eis indebitis gravaminibus malignorum insolenatam cohercere, discretioni vestræ per apostolica scripta mandamus atque præcipimus, quatenùs memoratos viros monere curetis,  diligenter inducere, ut supradicto Abbati ablata omnia  subtracta sine difficultate restituant,  in pace dimittant, vel sub examine vestræ justitiæ non differant plenitudinem exhibere. Si verò neutrum horum coacti fecerint, ipsos occasione  contradictione cessante vinculo anathematis astringatis, in terris eorum donec ibi fuerint omnia, præter pœnitentias  baptisma, prohibentes officia celebrari,  tam excommunicationis quàm interdicti sententiam faciatis inviolabiliter observari. Datum Laterani V. Idus Martii. In plumbo, ALEXANDER Papa III.